Íslenskir barir og barþjónar voru verðlaunaðir í fyrsta sinn á hinni árlegu verðlaunahátíð Bartenders' Choice Awards um liðna helgi . Íslenskir barir og barþjónar voru verðlaunaðir í fyrsta sinn á hinni árlegu verðlaunahátíð Bartenders' Choice Awards um liðna helgi . Þetta var í tíunda sinn sem verðlaunin eru veitt og fór verðlaunahátíðin fram á Grand Hotel í Stokkhólmi . Slippbarinn var valinn besti kokteilabarinn og þótti sömuleiðis vera með besta kokteilaseðilinn hér á landi . Fjallkonan var valin besti nýi kokteilabarinn . Besta andrúmsloftið þótti vera á Veður og besti veitingastaðurinn var Matbar . Apótekið sigraði í vali fólksins , Siggi Sigurðsson hlaut viðurkenningu fyrir framlag til að bæta barmenningu en Jónas Heiðarr á Jungle þótti vera besti barþjónninn . Besti kokteillinn var valinn Dillagin sem reiddur er fram á Apótekinu . Bransaverðlaunin Bartenders' Choice Awards eru veitt ár hvert og markmiðið með þeim er að verðlauna þá sem skara fram úr á norrænu barsenunni . Stofnað var til verðlaunanna árið 2010 og þykja þau afar eftirsóknarverð innan veitingabransans . BCA-verðlaunin voru fyrstu árin aðeins veitt í Svíþjóð en árið 2017 bættust fleiri lönd við . Að þessu sinni voru þau veitt börum og barþjónum í Svíþjóð , Danmörku , Noregi , Finnlandi og Íslandi í fyrsta sinn . Þar að auki eru veitt sérstök alþjóðleg verðlaun BCA . Niðurstöðurnar eru fengnar með vali yfir þrjú hundruð fagmanna innan veitingabransans og sérfræðinga um kokteila . Þrjár tilnefningar voru í hverjum flokki . Meðal íslenskra bara sem hlutu tilnefningu en misstu af verðlaunum að þessu sinni voru Karólína craft bar , Eiríksson brasserie , Pablo Discobar , Sumac , Public House og Kol .